לאן נעלמו כל הבנות מהתיכון
לא מבין לאן הן נעלמו; אולי בלעה אותן האדמה; חלקן התחתנו, חלקן התגרשו; לחלקן יש קצת שיער שיבה; אולי בדיוק עכשיו הן לוקחות את הילד מהגנון; אבל לאן נעלמו כל הבנות מהתיכון?; הן לא נעלמו לחלקה הצבאית; את זה הן השאירו לבנים; חלקן ירדו או חזרו בתשובה; או עשו בשיער גוונים; אחותי סיפרה לי על שלוש מהן שיצאו מן הארון; אבל לאן נעלמו כל הבנות מהתיכון?; מיכה נהרג בסוף השמינית; ולא זכה לראות את גיל עשרים; אילן נהרג שנתיים אחר כך; אני חושב שהם קראו לזה אסון המסוקים; אני נזכר בהם לעתים רחוקות מדי; כשמודיעים על עוד אסון; אבל היכן נעלמו כל הבנות מהתיכון?; לפני כשנה ראיתי אחת מהן; בתל אביב במכונית ברחוב; זיהיתי אותה, היא לא זיהתה אותי; והרמזור התחלף לצהוב; חבר שלי סיפר לי שהיום היא גרושה; והיא חיה בשיכון בחולון; אבל היכן נעלמו כל הבנות מהתיכון?; 